******

**Bygningsinstallation med 3-etages Push-in rækkeklemmer**

Takket være de nye 3-etages installationsklemmer PTI 4 med Push-in tilslutningsteknologi fra Phoenix Contact kan stive ledere op til 6 mm2 nemt fortrådes direkte uden brug af værktøj. Takket være deres kompakte design er rækkeklemmerne skræddersyede til kravene fra elektrisk installation og konstruktion af fordelertavler.

Det selvlåsende, skrueløse skillestykke med statusvisning skaber enkelt og sikkert kontakt med nulleder-samleskinnen. Funktionsskakten på hver etage giver enkel potentialfordeling takket være det fleksible brosystem. Hvert klemmepunkt kan opmærkes tydeligt og har udover testmulighederne i funktionsskakten også sit eget testhul.

Takket være indstikskræfterne, som er reduceret med 50 %, er det muligt ganske let at stikmontere både stive og fleksible ledere med tyller i tværsnit fra 0,5 til 6 mm2 uden værktøj. Den integrerede betjeningstast tillader fuldt isoleret frigørelse af ledningen med ethvert værktøj. Den orange farve indikerer tydeligt betjeningstasten, hvilket forebygger fejlbetjening af klemmen. Fleksible ledere fra 0,2 mm2 uden tyller kan også tilsluttes ved hjælp af betjeningstasten.

3-etages Push-in rækkeklemmerne har de samme systemkendetegn som resten af rækkeklemmesystemet CLIPLINE complete, og er derfor kompatibel med alle øvrige installationsklemmer fra Phoenix Contact.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.